**ΑΠΟΣΠΑΣΜΑ**

**Από το πρακτικό της αριθμ. 22ης /2022 ΤΑΚΤΙΚΗΣ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 199**

**Εξώδικη πρόσκληση- διαμαρτυρία προς τις εταιρείες-προμηθευτές  ηλεκτρικού ρεύματος  Α) W. & W,   Β) V. AE,  Γ) Η. – Θ. ΑΕ, Δ) Ν.G  E) V.   ΣΤ) Κ. ΑΕ, για απόδοση παρακρατηθέντων ποσών από τέλη καθαριότητας, ηλεκτροφωτισμού και ΤΑΠ.**

Στη Λιβαδειά σήμερα 8η Ιουλίου 2022 ημέρα Παρασκευή , ώρα 14.00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Οικονομική Επιτροπή Δήμου Λεβαδέων μετά την από 11444/04-07-2022 έγγραφη πρόσκληση του Προέδρου της (Δημάρχου Λεβαδέων).

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντα πέντε (5), ήτοι:

**ΠΑΡΟΝΤΕΣ ΑΠΟΝΤΕΣ**

1. Αποστόλου Ιωάννης(αν/κό μέλος κ. Μητά Αλέξανδρου 1. Ταγκαλέγκας Ιωάννης-Πρόεδρος

2. Καλογρηάς Αθανάσιος 2. Μερτζάνης Κωνσταντίνος

3. Σαγιάννης Μιχαήλ 3. Πούλος Ευάγγελος

4. Καπλάνης Κωνσταντίνος - Αντιπρόεδρος 4.Μπράλιος Νικόλαος

5. Καραμάνης Δημήτριος Αν και είχαν νόμιμα προσκληθεί

Ο Αντιπρόεδρος της Οικονομικής Επιτροπής , εισηγούμενος το 2ο θέμα της ημερήσιας διάταξης έθεσε υπόψη των μελών την με αριθ. πρωτ. 11221/30-06-2022 έγγραφη εισήγηση της Νομικής Συμβούλου του Δήμου Λεβαδέων κ. Λάμπρου Ιωάννας στην οποία αναφέρονται :

*H Οικονομική  Υπηρεσία του Δήμου Λεβαδέων έθεσε υπ όψιν μας το 10657/22-6-22 έγγραφό της από το οποίο προκύπτουν οι οφειλές των εταιρειών προμηθευτών ηλεκτρικού ρεύματος που εισέπραξαν για λογαριασμό του Δήμου Λεβαδέων τα τέλη καθαριότητας, ηλεκτροφωτισμού και ΤΑΠ, από τους υπόχρεους .*

*Οι εταιρείες που είναι οι εξής, οφείλουν εκάστη τα ακόλουθα ποσά, ενώ δεν τηρούν τις προθεσμίες απόδοσης και σε όσα ποσά έχουν καταβάλει :*

***Α) W & W***

*Οφείλει να αποδώσει το παρακρατηθέν  ποσό των* ***165.777,85 €*** *εντόκως. Εχει αποδώσει μέχρι Φεβρουάριο  του ` 2021, ενώ έπρεπε να έχει αποδώσει μέχρι τον Μάρτιο του  2022, ενώ  δεν απέδωσε τίποτα για το έτος 2017*

***Β) V. AE***

*Οφείλει να αποδώσει το παρακρατηθέν  ποσό των* ***89.346,34 €*** *εντόκως,  ποσό που αντιστοιχεί σε 2 μήνες του 2018 και στο διάστημα από 1-9-20 έως 31-5-22*

***Γ) Η.– Θ.ΑΕ***

*Οφείλει να αποδώσει το παρακρατηθέν  ποσό των* ***47.861 €*** *εντόκως για το χρονικό διάστημα από 11/21 έως 31-5-22*

***Δ) Ν.R.G***

*Οφείλει να αποδώσει το παρακρατηθέν  ποσό των* ***57.000 €*** *εντόκως για το χρονικό διάστημα από 1-12/21 έως 31-5-22*

***E) V.***

*Οφείλει να αποδώσει το  παρακρατηθέν ποσό των* ***11.828 €*** *εντόκως. Το ποσό αντιστοιχεί σε τέλη πέντε μηνών*

***ΣΤ) Κ. ΑΕ***

*Οφείλει να αποδώσει το παρακρατηθέν  ποσό των* ***3.900 €*** *εντόκως. Το ποσό αντιστοιχεί σε τέλη δεκαοκτώ μηνών*

*Κατόπιν των ανωτέρω στοιχείων της οικονομικής υπηρεσίας, (οι πίνακες της οποίας επισυνάπτονται),*

*και επειδή σύμφωνα με τις κείμενες διατάξεις τα ως άνω ποσά από δημοτικά τέλη καθαριότητας και ηλεκτροφωτισμού και ΤΑΠ συνεισπράττονται από τη ΔΕΗ ή τον εκάστοτε εναλλακτικό προμηθευτή και αποδίδονται στον δικαιούχο δήμο, ωστόσο οι ως άνω εταιρείες δεν τα αποδίδουν.*

*Επειδή διαπιστώνεται επίσης, ότι οι ως άνω εταιρείες προμηθευτές ηλεκτρικής ενέργειας και καθυστερούν μόνιμα την απόδοση των ποσών που εισπράττουν για τα τέλη καθαριότητας, ηλεκτροφωτισμού  και ΤΑΠ αλλά και όταν αποδίδουν τα ποσά δεν ανταποκρίνονται στα εισπρακτέα αλλά υπολείπονται αυτών με αποτέλεσμα να έχουν στην κατοχή τους χρήματα τα οποία ανήκουν στον  Δήμο.*

*Προτείνεται,*

*Η κατ αρχάς  αποστολή εξώδικης διαμαρτυρίας – πρόσκλησης στις ως άνω εταιρείες, να αποδώσουν τα ποσά που ενώ εισπράττουν για λογαριασμό του Δήμου Λεβαδέων από τέλη καθαριότητας, ηλεκτροφωτισμού και ΤΑΠ, μη νομίμως τα παρακρατούν, εντός ευλόγου χρονικού διαστήματος και πάντως όχι πέραν του διμήνου.*

*Καλείται η Οικονομική Επιτροπή να αποφασίσει.*

**Η Οικονομική Επιτροπή λαμβάνοντας υπόψη :**

* Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010
* Το με αρ. πρωτ. 10657/22-6-2022 έγγραφο της Οικονομικής Υπηρεσίας του Δήμου Λεβαδέων
* Την με αριθ. πρωτ. 11221/30-06-2022 έγγραφη εισήγηση της Νομικής Συμβούλου του Δήμου Λεβαδέων
* Την ψήφο των μελών της όπως αυτή διατυπώθηκε και δηλώθηκε

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την αποστολή εξώδικης διαμαρτυρίας – πρόσκλησης στις εταιρείες -προμηθευτές  ηλεκτρικού ρεύματος  Α) W. & W.,   Β) V. AE,  Γ) Η. – Θ. ΑΕ, Δ) Ν.G  E) V.  ΣΤ) Κ. ΑΕ, να αποδώσουν τα ποσά που ενώ εισπράττουν για λογαριασμό του Δήμου Λεβαδέων από τέλη καθαριότητας, ηλεκτροφωτισμού και ΤΑΠ, μη νομίμως τα παρακρατούν, εντός ευλόγου χρονικού διαστήματος και πάντως όχι πέραν του διμήνου.

**Η απόφαση πήρε αριθμό 199/2022.**

ΠΙΣΤΟ ΑΠΟΣΠΑΣΜΑ

Ο ΑΝΤΠΡΟΕΔΡΟΣ Λιβαδειά 11-07-2022

ΚΑΠΛΑΝΗΣ ΚΩΝΣΤΑΝΤΙΝΟΣ Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

ΤΑ ΜΕΛΗ ΔΗΜΑΡΧΟΣ ΛΕΒΑΔΕΩΝ κ.α.α.

1. Αποστόλου Ιωάννης ΜΗΤΑΣ ΑΛΕΞΑΝΔΡΟΣ

2. Καλογρηάς Αθανάσιος

3.Σαγιάννης Μιχαήλ

4 .Καραμάνης Δημήτριος ΑΝΤΙΔΗΜΑΡΧΟΣ ΔΗΜΟΥ ΛΕΒΑΔΕΩΝ